डॉक्टरांकडे गेल्यानंतर डॉक्टर म्हणतात, अरे साधा 'फ्लू' आहे, तीन-चार दिवसात ठणठणीत होशील. आपण औषध घेतो आणि काही दिवसात ताप गायब होऊन आपण कामावर परततो. 

कोरोना लस - संपूर्ण भारतीय बनावटीची कोरोना लस ऑगस्टमध्ये येण्याची शक्यता

जगभरात दरवर्षी लाखो लोक 'फ्लू' मुळे आजारी पडतात. जागतिक आरोग्य संघटनेच्या माहितीनुसार, अंदाजे 3 ते 6 लाख लोकांना दरवर्षी 'फ्लू' मुळे आपला जीव गमवावा लागतो. 'फ्लू' जरी साधा वाटत असला तरी काहीवेळा हा आजार गंभीर स्वरूपाचा, तर काही प्रकरणांमध्ये जीवघेणा ठरू शकतो. 

फ्लू शॉट्स म्हणजे काय?

'इन्फ्लूएन्झा' व्हायरसमुळे होणाऱ्या इन्फेक्शनला 'सिझनल फ्लू' असं म्हणतात. सामान्यांना या 'फ्लू' पासून सुरक्षा देण्यासाठी लस उपलब्ध आहे. याला फ्लू शॉट्स असं म्हंटलं जातं. 

जागतिक आरोग्य संघटनेच्या माहितीनुसार, 'फ्लू'पासून बचावासाठी लस अत्यंत प्रभावी हत्यार आहे. 'फ्लू' विरोधातील लसीमुळे 'इन्फ्लूएन्झा' व्हायरसमुळे होणारे गंभीर आजार रोखता येऊ शकतात आणि सामान्यांचे जीव वाचवता येऊ शकतात. 

'फ्लू' विरोधातील लस 'इन्फ्लूएन्झा' व्हायरसमुळे होणाऱ्या आजारांपासून संरक्षण करते. लस घेतल्यानंतर दोन... आणखी 4000 वर्णांसाठी लेख सुरू ठेवा:
आठवड्यांनी शरीरात 'फ्लू' विरोधात अॅंटीबॉडीज किंवा रोगप्रतिकारक शक्ती तयार होते. डॉक्टरांच्या मते, लसीमुळे 'फ्लू' आणि 'स्वाईन फ्लू' पासून संरक्षण होण्यास मदत मिळते. 

'इन्फ्लूएन्झा' व्हायरसमुळे होणाऱ्या 'फ्लू'ची लक्षणं 

जागतिक आरोग्य संघटनेच्या माहितीनुसार, अचानक ताप येणं, ड्राय कफ, डोकेदुखी, स्नायू आणि सांधेदुखी, घसा कोरडा पडणं आणि सर्दी ही 'सिझनल फ्लू' ची लक्षणं आहेत. जगभरात लाखो लोक डॉक्टरांकडे न जाता किंवा औषध न घेताही बरे होतात. 

कोव्हिड-19 काळात फ्लू-शॉट्स किती फायदेशीर?

इन्फ्लूएन्झा सदृश्य आजार, फ्लू आणि 'स्वाईन फ्लू' मध्ये फुप्फुसांवर आघात होतो. योग्य उपचार वेळीच मिळाले नाहीत तर, न्यूमोनिया होण्याची शक्यता असते. 

तज्ज्ञांच्या मते रुग्णाला न्यूमोनिया असल्यास, कोरोना व्हायरस इंन्फेक्शन होण्याची दाट शक्यता असते. त्यामुळे कोव्हिड-19 काळात 'फ्लू-शॉट्स' कोरोना व्हायरस विरोधात प्रभावी नसले, तरी आजारापासून दूर राहण्यासाठी सर्व वयोगटातील लोकांनी फ्लू-शॉट्स घ्यावेत असं मत तज्ज्ञ व्यक्त करत आहेत. 

याबाबत बीबीसीशी बोलताना बालरोगतज्ज्ञ डॉ. राजीव बालन म्हणतात, "कोव्हिड-19 आणि फ्लूमध्ये विषाणू फुप्फुसातील एकाच रिसेप्टरला बाइंड होतो. फ्लू शॉट्स घेतल्यामुळे फुप्फुसातील रिसेप्टर्स व्हायरसला एक्सपोज होत नाहीत. शरीरातील रोग प्रतिकारक शक्ती वाढण्यास मदत होते. न्यूमोनिया 'फ्लू'मुळे निर्माण झालेली गुंतागुंत आहे. या लसीमुळे इन्फेक्शनमुळे न्यूमोनियानंतर निर्माण होणारी गुंगागुंत होण्याची शक्यता कमी होते." 

"कोव्हिड-19 च्या काळात लहान मुलांना फ्लू-शॉट्स देणं फार महत्त्वाचं आहे. यामुळे मुलांना इन्फेक्शन होण्याचा धोका कमी होईल. माझ्याकडे येणाऱ्या अनेक मुलांना फ्लू-शॉट्स देण्यात आले आहेत. एवढंच नाही, तर कामावर जाण्याआधी प्रौढ व्यक्तींचाही प्रतिबंधात्मक उपाय म्हणून फ्लू शॉट्स घेण्याकडे कल वाढत आहेत. कोरोनाच्या काळात लोकांनी फ्लू शॉट्स घ्यावेत," असा सल्ला डॉ. बालन यांनी दिलाय. 

तज्ज्ञांच्या मते, मुंबईसारख्या शहरात सिझनल फ्लूचं इन्फेक्शन पावसाळा सुरू होण्यापासून म्हणजे जून महिन्यापासून ते मार्च महिन्यापर्यंत रहातं. त्यामुळे या काळात फ्लू किंवा फ्लूसदृष्य लक्षणांनी डॉक्टरांकडे किंवा रुग्णालयात दाखल होणाऱ्यांची संख्या मोठी असते. 

"ताप, सर्दी, खोकला ही फ्लू आणि कोव्हिड-19ची लक्षणं सारखीच आहेत. फ्लू शॉट्स घेतल्याने फ्लू किंवा...